Albumin yhteydessä julkaistu kuvateos *Queen's Greatest Pix*
**Greatest Hits** on brittiläisen Queen-yhtyeen vuonna 1981 julkaisema kokoelmalevy. Albumille on koottu yhtyeen menestyssinglet vuosilta 1973–1980. Levy on ollut Britannian myyntilistalla yli 500 viikkoa ja albumia on myyty yli 5 miljoonaa kappaletta. The Guardianin artikkelissa todetaankin albumin olevan maan myydyin äänite. Albumi palkittiin Britanniassa 1. tammikuuta 1992 11-kertaisella platinalevyllä huikeasta myyntimäärästä.    

Albumin yhteydessä julkaistiin myös 60-minuuttinen musiikkivideokokoelma *Greatest Flix* VHS-kasetilla sekä 96-sivuinen valokuvateos *Queen's Greatest Pix*. Kirjan kuvat ovat valokuvaaja Jacques Lowen työtä.   

Albumi on julkaistu myös yhdessä vuonna 1992 julkaistun Greatest Hits II -albumin kanssa boksina vuonna 1994 nimellä *Greatest Hits I & II*. Vuonna 2000 julkaistiin *The Platinum Collection* -boksi joka käsitti kaikki kolme Greatest Hits -albumia, myös vuonna 1999 julkaistun Greatest Hits III -albumin.

Kannen suunnitteli Freddie Mercury.  Kannessa esiintyvä muotokuva on valokuvaaja Lordi Snowdonin ottama kuva.  Samaa muotokuvaa on käytetty myös *Greatest Flix* ja *Greatest Pix* julkaisujen kansissa.

Kappaleluettelo
---------------

Albumista on julkaistu eri maissa eri vuosina useita erilaisia versioita joissa joitain kappaleita on lisätty ja toisia jätetty pois. Joissain maissa esimerkiksi David Bowien kanssa yhteistyössä tuotettu ja 26. lokakuuta 1981 julkaistu single Under Pressure päätyi monelle ulkomaiselle julkaisulle, mutta alkuperäisessä Britannian julkaisussa tätä ei kuitenkaan ollut. 

### 1981 EMI, Britannia

Alkuperäinen vuoden 1981 EMI:n britannian julkaisu. Parlophone julkaisi albumin uudelleen 1994 CD-levynä.

1. Bohemian Rhapsody – 5.52 (säv. Mercury)
	* A Night at the Opera (1975)
2. Another One Bites the Dust – 3.32 (säv. Deacon)
	* The Game (1980)
3. Killer Queen – 2.59 (säv. Mercury)
	* Sheer Heart Attack (1974)
4. Fat Bottomed Girls – 3.21 (säv. May)
	* Jazz (1978)
5. Bicycle Race – 2.59 (säv. Mercury)
	* Jazz (1978)
6. You're My Best Friend – 2.50 (säv. Deacon)
	* A Night at the Opera (1975)
7. Don't Stop Me Now – 3.29 (säv. Mercury, san. Mercury)
	* Jazz (1978)
8. Save Me – 3.48 (säv. May)
	* The Game (1980)
9. Crazy Little Thing Called Love – 2.41 (säv. Mercury)
	* The Game (1980)
10. Somebody to Love – 4.53 (säv. Mercury)
	* A Day at the Races (1976)
11. Now I'm Here – 4.12 (säv. May)
	* Sheer Heart Attack (1974)
12. Good Old-Fashioned Lover Boy – 2.53 (säv. Mercury)
	* A Day at the Races (1976)
13. Play the Game – 3.28 (säv. Mercury)
	* The Game (1980)
14. Flash – 2.46 (säv. May)
	* Flash Gordon (1980)
15. Seven Seas of Rhye – 2.47 (säv. Mercury)
	* Queen II (1974)
16. We Will Rock You – 2.00 (säv. May)
	* News of the World (1977)
17. We Are The Champions – 3.00 (säv. Mercury)
	* News of the World (1977)

### 1981 Elektra, Yhdysvallat

Varhaisin Yhdysvalloissa julkaistu versio, joka käsittää ainoastaan 14 kappaletta, joihin lukeutuvat *Under Pressure* sekä *Keep Yourself Alive*. Levyn julkaisi Elektra Records. Albumilla sen sijaan ei ole kappaleita *Don't Stop Me Now*, *Save Me*, *Now I'm Here*, *Good Old Fashioned Lover Boy* sekä *Seven Seas Of Rhye*, koska ne eivät olleet yhtä tunnettuja ja menestyksekkäitä hittejä Yhdysvalloissa kuin kotimaassaan. 

Vuoden 1992 Yhdysvaltain julkaisun kansi
### 1992 Hollywood Records, Yhdysvallat

Vuonna 1992 Yhdysvalloissa kehkeytyi yllättävä Queen-buumi Mike Myersin tähdittämän elokuvan Wayne's World takia. Elokuvassa esiintyvä kappale *Bohemian Rhapsody* synnytti tarpeen julkaista Queen-materiaalia, joten Hollywood Records julkaisi kokoelma-albumin *Classic Queen*, jonka kappalelista on suurilta osin yhtenevä *Greatest Hits II* -kokoelman kanssa, mutta jolla on lisäksi muutamia 70-luvun hittejä, mm. *Bohemian Rhapsody*. Koska Queenin menestys oli jokseenkin laantunut Yhdysvalloissa *Radio Ga Gan* jälkeen, Greatest Hits II:n tuorein materiaali korvattiin vanhemmalla tuotannolla *Classic Queen* -julkaisussa. 

*Classic Queenin* täydennykseksi Hollywood Records, joka tuolloin omisti oikeudet Queenin tuotantoon, julkaisi pian oman *Greatest Hits* -albumin, jolta vastaavasti puuttui Bohemian Rhapsody sekä jotain muita kappaleita. Näin ollen Hollywood Recordsin *Greatest Hits* ja *Classic Queen* muodostavat sisällöltään pitkälti samankaltaisen parin kuin *Greatest Hits I & II*, joskin *Classic Queen* -albumilla on joitain 70-luvun menestyskappaleita joita Greatest Hits -kokoelmilta ei löydy. 

Vuoden 2004 Yhdysvaltain julkaisun kansi
### 2004 We Will Rock You Edition, Yhdysvallat

Hollywood Records päätti ensimmäistä kertaa julkaista Yhdysvalloissa alkuperäistä kappalelistaa noudattavan Greatest Hits -albumin. Albumilla on alkuperäisten kappaleiden lisäksi myös kolme bonuskappaletta: *I'm in Love with My Car*, *Under Pressure*, *Tie Your Mother Down* joista kaksi viimeistä ovat live-versioita Milton Keynesin konsertista. On kuitenkin huomattava että vuonna 1994 julkaistussa *Greatest Hits I & II* -boksissa sekä vuonna 2000 julkaistussa *The Platinum Collectionissa* -boksissa oli myös alkuperäinen Greatest Hits I -levy. We Will Rock You viittaa vuonna 2002 käynnistyneeseen Queen-musikaaliin. 

### Muut julkaisut

|  |  |  |
| --- | --- | --- |
| Julkaisumaa | Puuttuvat kappaleet | Ylimääräiset kappaleet |
| Australia | Don't Stop Me Now, Save Me, Now I'm Here Good Old Fashioned Lover Boy, Seven Seas Of Rhye | Keep Yourself Alive, Tie Your Mother Down |
| Itävalta, Kanada, Saksa, Israel, Alankomaat |  | Under Pressure |
| Argentiina, Brasilia, Meksiko, Venezuela | Seven Seas Of Rhye | Love Of My Life (live) |
| Belgia, Espanja |  | Spread Your Wings |
| Bulgaria |  | Death On Two Legs, Sweet Lady |
| Japani | Bicycle Race, Good Old Fashioned Lover Boy | Teo Torriatte (Let Us Cling Together) |

Lähteet
-------

1. 1 2  Discography: Greatest Hits Queen ­– Royal Legend.  Arkistoitu 31.8.2007. Viitattu 3.7.2007. (englanniksi)
2. ↑  Greatest Hits by Queen rateyourmusic.com. Viitattu 28.6.2022.  (englanniksi)
3. ↑  Platinum Awards The BPI.  Arkistoitu 30.9.2007. Viitattu 7.7.2007. (englanniksi)
4. ↑  The UK's Bestselling Albums The BPI.  Arkistoitu 30.9.2007. Viitattu 8.7.2007. (englanniksi)
5. ↑  Mark Brown: Queen are the champions in all-time album sales chart  16. marraskuuta 2006. The Guardian. Viitattu 3.7.2007. (englanniksi)
6. ↑   Queen head all-time sales chart BBC NEWS. Viitattu 4.7.2007. (englanniksi)
7. 1 2 3  Greatest Hits  2005. Queen Productions Ltd. Viitattu 3.7.2007. (englanniksi)
8. 1 2  Greatest Flix 1981 IMDb.com. Viitattu 5.7.2007. (englanniksi)
9. 1 2  Queen Queen's Greatest Pix UK BOOK eil.com. Viitattu 6.7.2007. (englanniksi)
10. ↑   William Ruhlmann: Greatest Hits [Elektra] allmusic.com. Viitattu 14.7.2007. (englanniksi)
11. 1 2   William Ruhlmann: Greatest Hits [Hollywood] allmusic.com. Viitattu 14.7.2007. (englanniksi)
12. ↑   Stephen Thomas Erlewine: Greatest Hits [We Will Rock You Edition] allmusic.com. Viitattu 15.7.2007. (englanniksi)
13. ↑  Andrew Young: Greatest Hits Andy's Queen Page. Viitattu 3.7.2007. (englanniksi)

Aiheesta muualla
----------------

* Greatest Hits Queen Picture Hall. Viitattu 3.7.2007. (englanniksi)
* Greatest Flix Queen Picture Hall. Viitattu 5.7.2007. (englanniksi)
* Michael Scapp: Queen's Greatest Hits, Oh Hello Again!  20.12.2004. Epinions.com. Viitattu 18.7.2007. (englanniksi)

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Queen |
| --- |
|  |
| 
* **Brian May**
* **Roger Taylor**

* Freddie Mercury
* John Deacon

 |
|  |
| Studioalbumit | 
* *Queen*
* *Queen II*
* *Sheer Heart Attack*
* *A Night at the Opera*
* *A Day at the Races*
* *News of the World*
* *Jazz*
* *The Game*
* *Flash Gordon*
* *Hot Space*
* *The Works*
* *A Kind of Magic*
* *The Miracle*
* *Innuendo*
* *Made in Heaven*
* *The Cosmos Rocks*

 |
|  |
| Kokoelmat | 
* *Greatest Hits*
* *The Complete Works*
* *Greatest Hits II*
* *Queen Rocks*
* *The Crown Jewels*
* *Greatest Hits III*
* *Absolute Greatest*

 |
|  |
| Livetallenteet | 
* *Live Killers*
* *Live Magic*
* *Live at Wembley ’86*
* *Live at the Bowl*
* *Return of the Champions*
* *Queen Rock Montreal*

 |
|  |
| Muuta | 
* Diskografia
* *Bohemian Rhapsody* -elokuva (2018)

 |

 |